ایران‌دا باشلایان گؤستریلر اؤتن گون ده بعضی شهر و اونیوئرسیته‌لرده داوام ائتدی.
تهران طب بیلیملری اونیوئرسیته‌سیندن بیر قروپ اؤیرنجی، شهرده‌کی امام خمینی خسته‌خاناسیندا گؤستری تشکیل ائتدی. اعتراضلارا بعضی خوجالارین دا دستک وئردیگی ادعا ائدیلدی.
سیستان و بلوچیستان بیلیم و مدنیت ایله شیراز طب بیلیملری اونیوئرسیته‌لرینده ایسه اؤیرنجی‌لر اوتورما ائیلمی ایله بیرلیکده یورویه‌رک یؤنتیمه تپکی گؤستردی.
باشکند تهرانین باتی کسیمینده تشکیل ائدیلن گؤستریلره عاید اولدوغو بیلدیریله‌ن بعضی سوسیال مئدیا گؤرونتولرینده توپلاشان قروپون شعارلار سسلندیردیگی گؤرولودو.
بو آرادا مازندران ایالتینین نوشهر شهرینده اعتراضلار سیراسیندا حیاتینی ایتیره‌ن حنانه کیانین اؤلومونون ۴۰.جی گونو ایله باغلی آنما توپلانتیسی گئچیریلدی. چوخ ساییدا اینسانین قاتیلدیغی آنیما مراسیمینده یؤنتیم علیه‌ینه شعارلار سسلندیریلدی.
سنندج‌ده ایسه دوکانچیلار اعتراضلارا دستک اولماق اوچون بیر گونلوک ایش یئرلرینی باغلادیلار. فردوسی جاده‌سینه توپلاشان قالابالیق قروپ شعارلار سسله‌ندیره‌رک یوروشه گئچدی.
آخشام ساعاتلاریندا شهرین بهاران بؤلگه‌سینده گؤستریچیلر اود یاندیراراق یولو قاپاتدی.
شهرده گزن موتورلو کئشیکچیلر گؤستری‌چیلره گازلا موداخیله ائدرکن، آرا آرا آتیش سسلری ائشیدیلدی.
